Més de cinquanta estudiants es reuneixen en la VIII Trobada de Representants de la Universitat de València

## Més de cinquanta estudiants es reuneixen en la VIII Trobada de Representants de la Universitat de València

El passat 1 de març, a l’Espai Vives, ha tingut lloc la VIII Trobada de Representants d’Estudiants de la Universitat de València, a la qual han assistit 56 estudiants. Són membres dels òrgans de govern de la Universitat i de les associacions estudiantils amb representació, que han participat en la Trobada per millorar els seus recursos i les seues capacitats per a exercir una bona representació.

Les trobades de representants d’estudiants, que impulsa la Delegació d’Estudiants, són una excel·lent oportunitat per a que l’estudiantat que assumeix tasques de representació es forme, es conega entre sí i puga intercanviar inquietuds i visions sobre la Universitat que vol construir. En eixe sentit, **Marcos Durà**, Delegat de la Rectora per a l’Estudiantat, ha destacat en la seua intervenció d’apertura de la VIII Trobada, la importància de participar-hi i de comptar ara amb les instal·lacions de l’Espai Vives com a punt de trobada per a l’estudiantat. Per a Durà, participar en aquesta iniciativa formativa permet conèixer millor “ les ferramentes per a una participació activa en la cogovernança universitària”.

Durant la jornada, els participants han assistit a diverses activitats formatives: **Alícia Villar**, professora del Departament de Sociologia i Antropologia Social de la Universitat de València, ha impartit el taller “La re-presentació; **Pablo Bottero** i **Noelia Rojas**, del Consell de la Joventut de València, han parlat sobre com impulsar la participació a través de l’associacionisme; i **Pau Serrano**, tècnica de la Unitat d’Igualtat de la Universitat, ha contat com funcionen els espais violeta i què fer a la Universitat davant un cas d’assetjament.

A més, l’estudiantat participant en la Trobada també ha pogut fer un taller entre els tres oferits: *Coneix els drets del estudiants i les estudiantes i fes-te sentir*, a càrrec de **Paula Sala**, vicesíndica d’estudiants de la Sindicatura de Greuges de la Universitat de València 2019-2022; *Habilitats per a la comunicació en el marc de l’exercici de la representació estudiantil*, impartit per **Fani Grande**, escriptora i especialista en comunicació; i *Gestió de conflictes en el marc de la representació estudiantil*, a càrrec d’**Irene Verde**, professora del Departament de Teoria de l’Educació a la UV.

Els participants en la Trobada, impulsada per la Delegació d’Estudiants i organitzada pel Servei d’Informació i Dinamització d’Estudiants (Sedi), han valorat molt positivament la iniciativa i han destacat que els continguts, els materials i els tallers els ajudaran a desenvolupar la seua tasca com a representants.

Galeria d'imatges 

### VIII Trobada de Representants de l'Estudiantat UV

Arxivat en:
Estudiant/a

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar